section_heading: Karijera
paragraph_text: Nicky Butt rođen je u Gortonu, gradiću u blizini Manchestera. Svoju nogometnu karijeru započeo je u Manchester Unitedu, a za prvu momčad je debitirao u sezoni 1992./93. Nakon što je Paul Ince otišao u Inter Milano Nicky Butt počinje biti standardan prvotimac. S Manchester Unitedom osvaja mnoge titule, a među najvrijednijima je ona Lige prvaka iz 1999. godine. U siječnju 2004. prelazi u Newcastle United za 2,3 milijuna funti. Ubrzo nakon dolaska u Newcastle se ozljeđuje na duže vrijeme. Sljedeće sezone (2005./06.) zbog velike konkurencije u sastavu Newcastlea odlazi na jednogodišnju posudbu u Birmingham City F.C. 2007. godine je dobio nagradu za najboljeg igrača Newcastle Uniteda.